# Obrazloženje

**Proračuna Općine Trpanj za 2023. god. i**

**Projekcije Proračuna za 2024. i 2025. godinu**

OPĆI DIO

 Proračun Općine oTrpanj za razdoblje 2023.-2025. godine izrađuje se temeljem članaka 28-37. Zakona o proračunu (“Narodne novine RH”, br. 144/21).

 Polazište za izradu Prijedloga Proračuna za razdoblje 2023.-2025. godine bile su Upute za izradu proračuna JLP(R)S za razdoblje 2023-2025. godine koje je izradilo Ministarstvo financija zajedno sa Programom konvergencije RH za razdoblje 2023.-2025.godine.

Izrada Proračun Općine OTrpanj za razdoblje 2023.-2025. godine obilježena je značajnim promjenama Zakona o proračunu (NN 144/21)koji jestupio je na snagu 1.1.2022. godine, a primjenjuje se na proračunsko razdoblje od 2023.-2025.godine.

Najznačajnije novosti Zakona vezane za izradu proračuna:

* Proračun se donosi na drugoj razini ekonomske klasifikacije, tj. na razini skupine Računskog plana, što je manje detaljno u odnosu na ranije kad se proračun donosio na trećoj razini ekonomske klasifikacije, tj. na razini podskupine Računskog plana. Donošenje proračuna na manje detaljnoj razini omogućiti će veću fleksibilnost u izvršavanju proračuna.
* Proračun se sastoji od općeg dijela, posebnog dijela i obrazloženja. Prema prijašnjem Zakonu, proračun se sastojao od općeg dijela, posebnog dijela i plana razvojnih programa. Novim Zakonom obrazloženje postaje sastavni dio proračuna.

Na izradu Proračuna Općine Orebić za razdoblje 2023.-2025. godine utjecao je i Zakon o uvođenju eura kao službene valute RH (57/22 i 88/22) temeljem kojeg se **proračun za razdoblje 2023-2025. god. donosi u valuti euro.**

 Uz Proračun 2023. godine, predlaže se i Projekcija proračuna za razdoblje 2024. - 2025. godine.

 Proračunom i projekcijom je planiran nastavak ulaganja Općine u započete a nedovršene kapitalne investicije .Proračunom i projekcijama nisu planirani projekti za koje nisu osigurana sredstva za su(financiranje), nego će se po dobivanju obavijesti o prihvaćanju nekog od prijavljenih projekata sa sufinanciranje, predložit izmjene i dopune proračuna.Proračunom se nastavljaju značajnija ulaganja u održavanje i izgradnju komunalnu infrastrukturu ( sanacija i uređenje postojećih prometnica – cesta i poljskih puteva,izgradnja parkirališta u Trpnju, modernizacija javne rasvjete i nastavak ugradnje video nadzora javnih povšina.)

 Proračunom kod javnih potreba planirana su značajna sredstva za izdvajanja u predškolskom odgoju, u razvoj civilnog društva, promicanju sporta i rekreacije, promicanju kulture kao i socijalnih prava i drugih potpora stanovništvu (subvencije prijevoza učenika i studenata, naknade za novorođenu djecu i sufinaciranje boravka djece u DV Trpanj) te zdravstvenu zaštitu.

U proračunu Općine u cijelosti su uključeni korisnici proračuna Općine Trpanj.

Prijedlogom Proračuna Općine Trpanj za 2023. godinu planiraju se prihodi i primici u iznosu od 1.367.620,00 EUR te rashodi i izdaci u iznosu 1.367.620,00EUR.

## A. PRIHODI I PRIMICI

 Prihodi i primici Proračuna za 2023. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

 U nastavku se daje pregled planiranih prihoda i primitaka u 2023. godini, te usporedba sa planom u 2022. godini:

***Tablica 1.* Planirani prihodi i primici Proračuna Općine Trpanj za 2023.**

 **-euri**

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA PRIHODA/PRIMITAKA** |  | **PLAN 2023.** |  | **STRUKTURA** |
| **UKUPNO PRIHODI/PRIMICI** |  | **1.367.620,00** |  | **100,00** |
| **6** | **Prihodi poslovanja** |  | **892.070,00** |  | **65,23** |
| 61 | Prihodi od poreza |  | 421,820,00 |  |  |
| 63 | Pomoći iz inozemstva i od subjekata unutar općeg proračuna |  | 306.600,00 |  |  |
| 64 | Prihodi od imovine |  | 32.790,00 |  |  |
| 65 | Prihodi od upravnih i administrativnih pristojbi, pristojbi po posebnim propisima i naknada |  | 126.750,00 |  |  |
| 68 | Kazne i upravne mjere |  | 4.110,00 |  |  |
|  |  |  |  |  |  |
| **7** | **Prihodi od prodaje nefinancijske imovine** |  | **40.220,00** |  | **2,94** |
| 71 | Prihodi od prodaje neproizvedene dugotrajne imovine |  | 39.820,00 |  |  |
| 72 | Prihodi od prodaje proizvedene dugotrajne imovine |  | 400,00 |  |  |
| 8 | **Primici od financijske imovine i zaduživanja** |  | 315.880,00 |  | 23,10 |
| 84 | Primici od zaduživanja |  | 315.880,00 |  |  |
| 9 | **Vlastiti izvori** |  | 119.450,00 |  | 8,73 |
|  |  |  |  |  |  |

**Skupina 61**- Prihodi od poreza najznačajnija je vrsta prihoda u Proračunu Općine Trpanj, a za 2023. godinu planirani su u iznosu 421.820,00 EUR. Unutar poreznih prihoda najznačajniji su porez i prirez na dohodak koji su planirani za 2023. u iznosu 232.300,00 EUR. Porezi na imovinu planirani su u iznosu 180.230,00 EUR i čine ih stalni porezi na nepokretnu imovinu 106.180,00 EUR i povremeni porezi na imovinu 74.050,00 EUR(ostvarenje ovih poreza ovise o kretanju na tržištu nekretnina) i porezi na robu i usluge (porez na potrošnju) 9.290,00 EUR.

**Skupina 63**–Pomoći iz inozemstva i subjekata unutar općeg proračuna planirani su u visini 306.600,00 EUR.

U strukturi na podskupinama računa planirano je:

1. 633 Pomoći proračunu iz drugih proračuna – 306.600,00 EUR, a odnose se na kapitalne pomoći iz županijskog proračuna 19.910,00EUR za završetak projekta uređenja objekta na plaži Luka, kapitalne pomoći iz državnog proračuna za projekte 274.740,00EUR za projekt rekonstrukcije i opremanje objekta javne nemjene u Trpnju i energetske učinkovitosti Doma kulture u Trpnju i kapitalne pomoći od izvanproračunskih korisnika 11.950,00 EUR. (Fond za zaštitu okoliša u energetske učinkovitosti-nabava pametnih spremnika za plastiku).

**Skupina 64** - Prihodi od imovine planiraju se u iznosu od 32.790,00,00 EUR. Odnose se na prihode od zakupa javnih površina i naknada za pravo služnosti u iznosu 30.530,00 EUR, i prihoda od koncesijskih odobrenja u iznosu 1.330,00 EUR i naknade za legalizaciju 930.00 EUR.

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 126.750,00 EUR. Najveći dio ovih prihoda su prihodi od komunalne naknade (66.360,00 EUR) i komunalnog doprinosa (39.820,00 EUR).Prihodi od turističkih i upravnih pristojbi planira se u iznosu od 20.570,00 EUR

**Skupina 68** – Kazne, upravne mjere i ostali prihodi planirani su u iznosu od 4.111,00 EUR.

**Skupina 71** i **72** - Prihodi od prodaje nefinancijske imovine planiraju se u iznosu od 40.220,00 EUR.

**Skupina 84**– Primici od financijske imovine i zaduživanja planiraju se u iznosu od 315.880,00 EUR.

**Skupina 92**- Planirana raspoloživa sredstva iz prethodnih godina iznose 119.450,00 EUR.

## B. RASHODI I IZDACI

 Prijedlogom Proračuna Općine Trpanj za 2023. godinu planiraju se rashodi i izdaci u iznosu od 1.367.620,00 EUR.

***Tablica 2.* Planirani rashodi i izdaci Proračuna Općine Trpanj za 2023.**

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA RASHODA/IZDATKA** |  | **PLAN 2023.** |  | **STRUKTURA** |
| **UKUPNO RASHODI/IZDACI** |  | **1.367.620,00** |  | **100,00** |
| **3** | **Rashodi poslovanja** |  | **623.540,00** |  | **45,59** |
| 31 | Rashodi za zaposlene |  | 113.610,00 |  |  |
| 32 | Materijalni rashodi |  | 241.950,00 |  |  |
| 34 | Financijski rashodi |  | 5.440,00 |  |  |
| 36 | Pomoći dane u inozemstvo i unutar općeg proračuna |  | 59.070,00 |  |  |
| 37 | Naknade građanima i kućanstvima na temelju osiguranja i druge naknade |  | 2.650,00 |  |  |
| 38 | Ostali rashodi |  | 200.820,00 |  |  |
|  |  |  |  |  |  |
| **4** | **Rashodi za nabavu nefinancijske imovine** |  | **726.160,00** |  | **53,10** |
| 41 | Rashodi za nabavu neproizvedene dugotrajne imovine |  | 5.310,00 |  |  |
| 42 | Rashodi za nabavu proizvedene dugotrajne imovine |  | 651.170,00 |  |  |
| 45 | Rashodi za dodatna ulaganja na nefinancijskoj imovini |  | 69.680,00 |  |  |
| **5** | **Izdaci za financijsku imovinu i otplate zajmova** |  | **17.920,00** |  | **1,31** |
|  |  |  |  |  |  |
| 54 | Izdaci za otplatu glavnice primljenih kredita i zajmova |  | 17.920,00 |  |  |

**Skupina 31** - Rashodi za zaposlene u općinskoj upravi (općinski načelnik i službenici JUO) planirani su u visini 113.610,00 EUR. Rashodi za zaposlene planirani su u bruto iznosu, uvećanom za minuli rad za 0,5% godišnje u ukupnom iznosu bruto plaća 73.790,00 EUR, doprinosu na plaću u iznosu 33.850,00 EUR i materijalnim pravima po Kolektivnom ugovoru u iznosu 5.970,00 EUR.

**Skupina 32** - Materijalni rashodi u općini planirani su u iznosu od 67.430,00 EUR. Na skupini 32, najznačajniji iznos se odnosi na usluge (usluge telefona, pošte i prijevoza 6.640,00 EUR , intelektualne i osobne usluge 13.940,00EUR i računalne usluge 15.930,00 EUR).

 Struktura materijalnih rashoda na razini Općine Trpanj sastoji se od naknada troškova zaposlenima: naknade za prijevoz, dnevnice, seminara, rashoda za materijal i energiju: uredski materijal, električna energija te materijal i namirnice u iznosu , rashoda za usluge: održavanje javnih površina, nerazvrstanih cesta, javne rasvjete, plaža i kupališta i druge komunalne infrastrukture, nadzor nad provođenjem kapitalnih projekata i ostale usluge, reprezentacije, članarine, zakupnina i najamnina i dr. u iznosu od 174.520,00EUR.

**Skupina 34** - Financijski rashodi uključuju usluge banaka za financiranje investicijskog kredita 2.650,00EUR, usluge platnog prometa 1.330,00EUR te ostale financijske rashode u iznosu 1.460,00 EUR.

**Skupina 36** – Pomoći dane u inozemstvo i unutar općeg proračuna – planirane su u iznosu 59.070,00 EUR. Planirane su tekuće pomoći financiranje predškolskog obrazovanja(27.870,00EUR) sufinanciranje potreba OŠ Trpanj (2.660,00 EUR), finaciranje rada Knjižnice Trpanj(9.290,00EUR),provedbu socijalnog programa (5.970,00EUR) te na kapitalne pomoći za uređenje zgrade za PP Ston(6.640,00EUR) i sufinanciranje projekta sanacije luke Trpanj(6.640,00EUR).

**Skupina 37** - Naknade građanima i kućanstvima planiraju se u visini 2.650,00 EUR, a odnose se na provedbu dijela socijalnog progam, jednokratne novčane pomoći socijalno ugroženim osobama, naknade roditeljima za novorođenu djecu.

**Skupina 38 -** Ostali rashodi planiraju se u iznosu od 200.820,00 EUR. U strukturi ostalih rashoda najznačajnije su tekuće donacije a odnose se na organiziranje i provođenje protupožarne zaštite (28.540,00EUR) ,sufinaciranje projekata sustava odvodnje naselja Trpanj putem Izvora Orah d.o.o.(26.540,00EUR),sufinanciranje nabave komunalne opreme putem Komunalnog Trpanj d.o.o.(13.270,00EUR),nabava dizalice za brodice (39.820,00EUR),sufinancirnaje projekata vodoopskrbe putem Izvora Orah d.o.o.(26.540,00EUR),nakande roditeljima za novorođenu djecu(1330,00EUR),sufinanciranje potreba u zdravstvu (2.660,00EUR), donacije udrugama u kulturi, , udrugama u sportu i ostalim udrugama, vjerskim zajenicama, sufinaciranje rada TZO Trpanj i druge donacije.

**Skupina 41, 42 i 45**–Ukupni rashodi za nabavu dugotrajne nefinancijske imovine iznose 726.160,00 EUR.R*ashodi za nabavu neproizvedene dugotrajne imovine* planirani su u iznosu od 5.310,00 EUR, a odnose se na kupnju građevinskog zemljišta za parkiralište Trpanj.*Rashodi za nabavuproizvedene dugotrajne imovine* planirani su u iznosu 651.170,00EUR i odnose se na aktivnosti i projekte u okviru planiranih sredstava: nabava uredske opreme,izmjena i dopuna PP uređenja općine Trpanj,opremanje stožera CZ, izgradnja cesta, modernizacija javne rasvjete, izgradnja parkirališta Trpanj, nabava pametnih spremnika za odvojeno prikupljanje otpada,uređenje plaže Luka, nabava opreme za videonadzor, nabava oopreme za WI4EU,izgradnja igrališta za odbojku na pijesku, rekonstrukcija i opremanje poslovne građevine javne namjene,rekonstrukcija nadstrešnice na zgradi općine.

Planirani rashodi za dodatna ulaganja na građevinskim objektima iznose 69.680,00 EUR a odnose se na energetsku obnovu Doma kulture u Trpnju.

**Skupina 54** - Izdaci u visini 17.920,00 EUR planirani su za otplatu dijela (2.obrok)beskamatnog kredita odobrenog proračunu općine Trpanj u 2020. Od Ministartva financija RH.

## C.PRENESENI VIŠAK/MANJAK PRORAČUNA

Očekivani višak proračuna na dan 31.12.2022. godine je u visini od 119.450,00 EUR namjerava se utošiti za projekte i aktivnosti u 2023. godini..

# POSEBNI DIO

## RASHODI I IZDACI PO ORGANIZACIJSKIM JEDINICAMA I PROGRAMIMA

Rashodi su u Posebnom dijelu proračuna podijeljeni po organizacijskoj klasifikaciji, na razdjel Općinski načelnik i razdjel Jedinstveni upravni odjel.

Planiranim Programima, aktivnostima i projektima, osigurava se rad općinskih tijela i njenih korisnika, te se ispunjavaju zakonima propisane obveze općine, u skladu sa raspoloživim financijskim sredstvima.

Osim zakonom propisanih obveza, Općina Trpanj je donijela i niz svojih odluka kojima se poboljšavaju i unapređuju uvjeti života/rada građana i obitelji sa posebnom brigom o djeci predškolskog uzrasta, obitelji, fizičkih i pravnih osoba, neprofitnih organizacija, vjerskih zajednica i dr. subjekata koji djeluju na području općine.

U razdelu Općinski načelnik planirani su rashodi u iznosu od 37.410,00 EUR a osiguravaju rashode raspoređene po aktivnostima potrebnim za redovan rad Općinskog načelnika u iznosu od 36.750,00 EUR, proračunske zalihe u iznosu od 660,00 EUR, za pokriće manjka iznos od 98.210,00 EUR a preostali planirani iznos od 2.341.250,00 EUR raspoređen je po programima, aktivnostima i projektima, prema izvorima financiranja, ekonomskoj i funkcijskoj klasifikaciji koji su detaljno prikazani u tablicama posebnog dijela proračuna.

Rashodi u Razdjelu Jedinstveni upravni odjel, planiranog iznosa 1.330,210,00 EUR, se dalje raspoređuju po aktivnostima i projektima, prema izvorima financiranja, ekonomskoj i funkcijskoj klasifikaciji koji su detaljno prikazani u tablicama posebnog dijela proračuna.